《赤蕨岭大生石铭》
明代·饶堪

世尊灵鹫山，坐下盘陀石。宋帝如如山，曹溪坠腰石。

惭愧阴那山，赤蕨大生石。须以实相见，勿问山与石。

若以山石观，镇州之□卜。青州衣七升，柏树乾屎橛。

大愚胁下拳，临济捧头血。稽首夜摩天，顶礼惭愧法。

灯灯遽遽传，非山亦非石。

作者简介：饶堪，字用裁，号岱屿。大埔人。相孙。明神宗万历三十四年（一六〇六）举人。事见清道光《广东通志》卷七五。